ไม่มีข้าวก็กินเค้กกับขนมปังสิ

บุฟเฟ่ต์ 199 บาท 1.30 ชั่วโมง น้ำเปล่าฟรี

เริ่มที่
-โอเปร่าเค้ก หน้าตาสวยแต่ไม่หอมกาแฟ ค่อนข้างเฉย
-ชูครีม แป้งโอเค ไม่ได้ร่วนฟูมาก ครีมข้างในคล้ายวิปปิ้ง ออกจืด
-มากาฮอง รสสตอรว์เบอร์รี่หวานเปรี้ยว รสชาเขียว กลิ่นแรงมาก.. (ชิมนิดเดียว กินชาเขียวไม่เป็น)
-เรนโบว์เครปเค้ก เพื่อนบอกว่า หวานนำ อย่างเดียวเลย เครปไม่มีความหอมใดๆ แต่ชอบสี มันสวยดี
-มูสกีวี่ อร่อยเปรี้ยวตัดเลี่ยนดี ฐานเค้กแฉะซะงั้นเลยไม่อร่อย ถ้าฐานเป็นแครกเกอร์หรือเนื้อพายร่วนน่าจะอร่อยกว่าเยอะ
-สตรอว์เบอร์รี่บาวาเลี่ยน ไม่แปลกใหม่อะไร คล้ายๆเอาครีมตีผสมกับแยมสตรอว์เบอร์รี่ให้รสเปรี่ยวนิดๆ
-เค้กเสาวรส เปรี้ยวปรี๊ดอร่อยดี แต่กินทั้งชิ้นยากเหมือนกัน เพราะมันเปรี้ยวววว เนื้อเค้กเหมือนพวกเค้กส้มทั่วไป
-ฮอกไกโดชีสเค้ก ฐานเป็นแครกเกอร์เค็มนิดๆ กินคู่กับเสาวรสแล้วพอดีมาก เนื่องจากรสชีสมันๆต้องกินตัดกับรสเปรี้ยว
-บราวนี่อลาโหมด บราวนี่ชิ้นอุ่นร้อน วิปครีม ไอศกรีมช็อคโกแลต บราวนี่ร้อนๆนี่มันอร่อยจริงๆนะ
-มากาฮองรสส้ม ส้มแบบหวานๆ ไม่ใช่แนว
-ฮันนี่โทสต์ ขนมปังชุ่มเนยอบผิวมาจนเป็นสีเหลืองสวย ไอษกรีมช็อคโกแลตสองลูกราดซอสช็อคเล็กน้อยโรยอัลมอนด์ วิปครีม กล้วย
มาแบบร้อนๆกรอบๆเลยล่ะ
-บราวนี่หนึ่งคำ แบบเย็น เหมือนกันบนแต่หนึบกว่าเราะเย็นแล้ว
-เค้กช็อคโกแลต ไม่ขมแบบที่ชอบ เฉยๆ
-ขนมปังพิซซ่าไส้กรอก ไส้กรอกใส่มาเยอะมาก เพิ่งอบเลยอุ่นๆนุ่มๆ รสซอสไม่เข้ม เฉยๆ แต่ไส้กรอกกรุบๆดี อร่อยตรงไส้กรอก
-ขนมปังแผ่นฝาที่มีขอบเยอะๆอบกรอบหมูหยองพริกเผา หวาน กรอบฟืนมาก หมูหยองแข็ง สงสัยโดนเอาไปอบด้วย
-ขนมปังแฮมชีสโรล หาชีสไม่เจอ เจอแต่แฮมปลอมที่เหมือนไส้กรอกซะงั้น บนหน้าดันราดมายองเนสอีก โดนหลอก
